Ńdɔ̄ hḿ ámǒs tē mvɔŋ Ǹtondôbə yayi bɔ̌ nyāngá ai olugú, efâlǎ yā sí yâyi bɔ dúmá ai edzaman ású bə̄lígī yā Ísraɛ̂l. 3Bâyi bɔ̌ bə̄lígī yā Síon ai ébá bâyi lígī á Yērúzalɛm, bâyi lóeban bɔ́ bə́sə̄ nâ mim̀fúfúb, bə́ tīlíbán fə nâ bə́ nyiŋ á Yērúzalɛm. 4Éyɔŋ Ǹtondôbə ǎ yī mǎn sob éboě ngɔn Síon, a mǎn fə fúbū Yērúzalɛm ai ḿfə́bán sósōó ai ǹtugán ńsə́m ósə ású mə́kī mə́sə̄ mə́ ngásoe. 5Eyɔ̌ŋ tē hḿ Ńtondôbə ǎ yi sɔ́ kom étɔbɔgɔ̌ yā ńkǒl Síon, á ńkǒl ósə ai é bod bə́sə̄ bákóan étē, ǹkum ńkúd ai amǒs ó vâ evúvoe, ai alú ó ngafyɛ mod m̀fyɛ; dúmá Ńtondôbə lâyi bɔ́ tə́bə̄ á ńlō á yób anə́ éndəndam ńdǐl, 6lə́ vâ bɔ́ évūvoe ai amǒs, anə́ bə́ nə̄ á édzidzin á sí, lə́ tɔ̄á fə̄ bɔ́ ásɔbɔ́ mvəŋ ai ńkulu.